2012.gada 22.augustā Rīkojums Nr. 403

Rīgā (prot. Nr. 48 11.§)

**Par Rīgas pilsētas pašvaldības nekustamo īpašumu pārņemšanu valsts īpašumā**

1. Saskaņā ar Publiskas personas mantas atsavināšanas likuma 42.panta 2.2 daļu un 43.pantu pārņemt bez atlīdzības valsts īpašumā un nodot Veselības ministrijas valdījumā šādus nekustamos īpašumus, kas ierakstīti zemesgrāmatā uz Rīgas pilsētas pašvaldības vārda un ko Rīgas pilsētas pašvaldība saskaņā ar Publiskas personas mantas atsavināšanas likuma 42.panta otro daļu un 43.pantu nodod valstij bez atlīdzības:

1.1. nekustamo īpašumu (nekustamā īpašuma kadastra Nr. 0100 093 0684) – zemesgabalu 0,5168 ha platībā (zemes vienības kadastra Nr. 0100 093 0684) ar ēkas (būves kadastra apzīmējums 0100 093 0684 001) un pagalma izbūvēm – Anniņmuižas bulvārī 89, Rīgā;

1.2. nekustamo īpašumu (nekustamā īpašuma kadastra Nr. 0100 070 0927) – zemesgabalu 0,3423 ha platībā (zemes vienības kadastra Nr. 0100 070 0927) un ēku (būves kadastra apzīmējums 0100 070 0927 001) – Nīcgales ielā bez numura, Rīgā.

2. Veselības ministrijai šā rīkojuma 1.punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Veselības ministrijas personā.

3. Veselības ministrijai šā rīkojuma 1.punktā minētos nekustamos īpašumus:

3.1. izmantot neatliekamās medicīniskās palīdzības funkcijas nodrošināšanai;

3.2. bez atlīdzības nodot Rīgas pilsētas pašvaldības īpašumā, ja tie netiek izmantoti šā rīkojuma 3.1.apakšpunktā minētās funkcijas nodrošināšanai.

Ministru prezidents V.Dombrovskis

Veselības ministre I.Circene